CELEX: 32008D1348
Language: fi
Date: 2008-12-16 00:00:00
Title: Euroopan parlamentin ja neuvoston päätös N:o 1348/2008/EY, tehty 16 päivänä joulukuuta 2008 , neuvoston direktiivin 76/769/ETY muuttamisesta 2-(2-metoksietoksi)etanolin, 2-(2-butoksietoksi)etanolin, metyleenidifenyylidi-isosyanaatin, sykloheksaanin ja ammoniumnitraatin markkinoille saattamisen ja käytön rajoitusten osalta (ETA:n kannalta merkityksellinen teksti)

24.12.2008   
            
            
               FI
            
            
               Euroopan unionin virallinen lehti
            
            
               L 348/108
            
         
      EUROOPAN PARLAMENTIN JA NEUVOSTON PÄÄTÖS N:o 1348/2008/EY,
   tehty 16 päivänä joulukuuta 2008,
   neuvoston direktiivin 76/769/ETY muuttamisesta 2-(2-metoksietoksi)etanolin, 2-(2-butoksietoksi)etanolin, metyleenidifenyylidi-isosyanaatin, sykloheksaanin ja ammoniumnitraatin markkinoille saattamisen ja käytön rajoitusten osalta
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 95 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1)
   
   noudattavat perustamissopimuksen 251 artiklassa määrättyä menettelyä (2),
   sekä katsovat seuraavaa:
   
               (1)
            
            
               2-(2-metoksietoksi)etanolin (DEGME:n), 2-(2-butoksietoksi)etanolin (DEGBE:n), metyleenidifenyylidi-isosyanaatin (MDI:n) ja sykloheksaanin ihmisen terveydelle aiheuttamia riskejä on arvioitu olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93 (3) mukaisesti. Kaikkien näiden kemiallisten aineiden riskinarviointi osoitti, että on tarpeen rajoittaa ihmisen terveydelle aiheutuvia riskejä. Myrkyllisyyttä, ekomyrkyllisyyttä ja ympäristöä käsittelevä tiedekomitea vahvisti nämä päätelmät.
            
         
               (2)
            
            
               Seuraavien aineiden riskien arvioinnin tuloksista ja riskien vähentämisen toimintasuunnitelmista: 2-(2-butoksietoksi)etanoli, 2-(2-metoksietoksi)etanoli, alkaanit, C10–13, kloori, bentseeni, C10–13-alkyylijohdannaiset 12 päivänä lokakuuta 1999 annetussa komission suosituksessa 1999/721/EY (4) ja seuraavien aineiden riskinvähentämistoimenpiteistä: piperatsiini; sykloheksaani; metyleenidifenyylidi-isosyanaatti; but-2-yyni-1,4-dioli; metyylioksiraani; aniliini; 2-etyyliheksyyliakrylaatti, 1,4-diklooribentseeni; 3,5-dinitro-2,6-dimetyyli-4-tert-butyyliasetofenoni; di(2-etyyliheksyyli) ftalaatti; fenoli; 5-tert-butyyli-2,4,6-trinitro-m-ksyleeni 6 päivänä joulukuuta 2007 annetussa komission suosituksessa 2008/98/EY (5), jotka on hyväksytty asetuksen (ETY) N:o 793/93 puitteissa, ehdotettiin toimintasuunnitelmaa DEGME:stä, DEGBE:stä, MDI:stä ja sykloheksaanista aiheutuvien riskien rajoittamiseksi, ja suositellaan, että tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun neuvoston direktiivin 76/769/ETY (6) mukaisia rajoitustoimia on sovellettava markkinoille yleiseen kulutukseen toimitettaviksi saatettuihin valmisteisiin, jotka sisältävät näitä aineita.
            
         
               (3)
            
            
               Kuluttajien suojelun takaamiseksi vaikuttaa näin ollen tarpeelliselta rajoittaa DEGME:ä, DEGBE:ä, MDI:tä tai sykloheksaania sisältävien valmisteiden tiettyjen sovellusten saattamista markkinoille ja käyttöä.
            
         
               (4)
            
            
               DEGME:ä käytetään hyvin harvoin kuluttajille suunnattujen maalien, maalinpoistoaineiden, puhdistusaineiden, itsestään kiillottavien emulsioiden ja lattian tiivistysaineiden ainesosana. Edellä mainitusta riskinarvioinnista kävi ilmi, että ihoaltistus DEGME:ä sisältäville maaleille ja maalinpoistoaineille aiheuttaa riskin kuluttajien terveydelle. Maalien ja maalinpoistoaineiden ainesosana käytettävää DEGME:ä ei tämän vuoksi olisi saatettava markkinoille yleiseen kulutukseen toimitettavaksi. Vaikkei DEGME:n käyttöä puhdistusaineiden, itsestään kiillottavien emulsioiden ja lattian tiivistysaineiden ainesosana ole arvioitu, se voi aiheuttaa samanlaisen riskin, ja siksi ei näiden valmisteiden ainesosana käytettävää DEGME:ä myöskään olisi saatettava markkinoille suuren yleisön saataville. Markkinoiden valvontaa varten olisi syytä asettaa näiden valmisteiden DEGME-pitoisuuden raja-arvoksi 0,1 painoprosenttia.
            
         
               (5)
            
            
               DEGBE:ä käytetään maalien ja puhdistusaineiden ainesosana. Edellä mainitusta riskinarvioinnista kävi DEGBE:n osalta ilmi, että inhalaatioaltistus aiheuttaa riskin kuluttajien terveydelle ruiskumaalauksen yhteydessä. Kuluttajille aiheutuvan inhalaatioaltistuksen riskiä olisi ehkäistävä ennalta siten, että otetaan käyttöön johdettu, turvallinen ruiskumaalien sisältämän DEGBE-pitoisuuden 3 prosentin raja-arvo. Vaikkei DEGBE:n käyttöä aerosolipakkaukseen pakattujen suihkutettavien puhdistusaineiden ainesosana ole arvioitu, se voi aiheuttaa samanlaisen riskin, ja siksi DEGBE:ä sisältäviä, näissä puhdistusaineissa käytettäviä valmisteita ei myöskään olisi saatettava markkinoille yleiseen kulutukseen toimitettavaksi pitoisuuksina, jotka ovat 3 painoprosenttia tai enemmän. Aerosolien olisi täytettävä aerosoleja koskevan jäsenvaltioiden lainsäädännön lähentämisestä 20 päivänä toukokuuta 1975 annetun neuvoston direktiivin 75/324/ETY (7) vaatimukset.
            
         
               (6)
            
            
               Muiden kuin ruiskumaalaukseen tarkoitettujen maalien osalta pakkauksiin olisi lisättävä varoitus näiden maalien käytöstä ruiskumaalauksessa silloin kun niiden DEGBE-pitoisuus on 3 painoprosenttia tai enemmän.
            
         
               (7)
            
            
               Jotta voitaisiin varmistaa niiden ruiskumaalaukseen tarkoitettujen maalien ja aerosolipakkaukseen pakattujen suihkutettavien puhdistusaineiden asteittainen käytöstä poistaminen, jotka eivät täytä DEGBE-pitoisuutta koskevia raja-arvoja, rajoituksen soveltamiselle olisi asetettava erilaisia aikarajoja, joissa otetaan huomioon DEGBE:ä sisältävien ruiskumaalien ja aerosolipakkaukseen pakattujen suihkutettavien puhdistusaineiden saattaminen markkinoille ensimmäisen kerran sekä niiden viimeinen myyntipäivä.
            
         
               (8)
            
            
               MDI:tä koskeva riskinarviointi on osoittanut, että inhalaatio- ja ihoaltistusta koskevien huolenaiheiden vuoksi on tarpeen rajoittaa riskejä, jotka liittyvät MDI:tä sisältävien valmisteiden kuluttajille suunnattuihin sovelluksiin. Näiden riskien ennaltaehkäisemiseksi ja rajoittamiseksi olisi MDI:tä sisältävien valmisteiden saattaminen markkinoille yleiseen kulutukseen toimitettavaksi sallittava vain tietyissä olosuhteissa, kuten silloin kun pakkaukseen on pakollisena liitetty asianmukaiset suojakäsineet ja lisäohjeita. Näiden käsineiden olisi täytettävä henkilönsuojaimia koskevan jäsenvaltioiden lainsäädännön lähentämisestä 21 päivänä joulukuuta 1989 annetun neuvoston direktiivin 89/686/ETY (8) vaatimukset. Koska henkilönsuojainten hankkiminen ja tarpeellisten ohjeiden painaminen edellyttävät tuottajilta erityisiä ponnisteluita, olisi tarpeen säätää pidemmästä siirtymäajasta.
            
         
               (9)
            
            
               Sykloheksaania koskevassa riskinarvioinnissa keskityttiin kuluttajien altistumiseen, jota aiheutuu käytettäessä sykloheksaania sisältäviä valmisteita kokolattiamattojen asennuksessa, ja siinä pääteltiin, että rajoitustoimet ovat tarpeen, jotta kuluttajille aiheutuvaa riskiä voitaisiin rajoittaa tällaisissa tilanteissa. Neopreenipohjaisia sykloheksaania sisältäviä kontaktiliimoja olisi näin ollen saatettava markkinoille toimitettavaksi yleiseen kulutukseen ainoastaan aikaisempaa pienemmissä pakkauksissa. Tuotteen mukana toimitettavien yhtenäisten ohjeiden olisi varoitettava kuluttajia käyttämästä sitä olosuhteissa, joissa ilmanvaihto on huono, tai kokolattiamaton asennukseen.
            
         
               (10)
            
            
               Ammoniumnitraatti, jota käytetään yhteisössä yleisesti lannoitteena, voi myös toimia hapettavana aineena. Erityisesti on otettava huomioon, että se saattaa räjähtää, jos sitä sekoitetaan joihinkin muihin aineisiin. Markkinoille saatettavien ammoniumnitraattilannoitteiden olisi tämän vuoksi täytettävä tiettyjä ehtoja, jotta voitaisiin varmistua siitä, etteivät ne räjähdä vahingossa.
            
         
               (11)
            
            
               Lannoitteista 13 päivänä lokakuuta 2003 annetussa Euroopan parlamentin ja neuvoston asetuksessa (EY) N:o 2003/2003 (9) säädetään ammoniumnitraattilannoitteita koskevista yhtenäisistä vaatimuksista, joihin sisältyvät myös turvallisuusvaatimukset. Lannoitteet, jotka täyttävät edellä mainitut vaatimukset, voivat saada merkinnän ”EY-lannoite”, ja ne voivat liikkua vapaasti sisämarkkinoiden alueella.
            
         
               (12)
            
            
               Valmistajat voivat valita noudattavansa vain kansallisia vaatimuksia niiden lannoitteiden osalta, jotka on tarkoitettu myyntiin yhden ainoan jäsenvaltion sisällä. Nämä lannoitteet eivät näin ollen välttämättä täytä yhteisön tason turvallisuusvaatimuksia. Jotta voitaisiin varmistaa yhtenäinen turvallisuuden taso koko yhteisön alueella, kaikkien ammoniumnitraattilannoitteiden olisi täytettävä samat turvallisuusvaatimukset.
            
         
               (13)
            
            
               Asetuksen (EY) N:o 2003/2003 liitteessä III määritellään räjähtämättömyyskoe niille ammoniumnitraattilannoitteille, joiden typpipitoisuus ylittää 28 painoprosenttia ammoniumnitraatista laskettuna. Räjähdysvaaran minimoimiseksi siinä määritellään myös joukko näiden lannoitteiden fyysisiä ominaisuuksia ja niiden sisältämien epäpuhtauksien määrää koskevia raja-arvoja. Kaikki jäsenvaltiot ovat hyväksyneet sen, että edellä mainitut vaatimukset täyttäviä ammoniumnitraattilannoitteita sekä sellaisia ammoniumnitraattilannoitteita, joiden typpipitoisuus on alle 28 painoprosenttia, voidaan käyttää turvallisesti maataloudessa.
            
         
               (14)
            
            
               Kaikkien yhteisön alueella markkinoille saatettavien ammoniumnitraattilannoitteiden olisi näin ollen täytettävä asetuksessa (EY) N:o 2003/2003 säädetyt turvallisuusvaatimukset.
            
         
               (15)
            
            
               Ammoniumnitraattilannoitteita on käytetty väärin räjähdysaineiden laittomaan valmistukseen. Tähän tarkoitukseen käytettävien lannoitetyyppien typpipitoisuus voi olla jopa vain 16 prosenttia. Sen vuoksi lannoite- ja valmistetyyppien, joiden typpipitoisuus ammoniumnitraatista laskettuna on yli 16 painoprosenttia, saanti olisi rajoitettava viljelijöihin ja ammattimaisiin käyttäjiin. Tätä tarkoitusta varten on tarpeen määritellä käsitteet ’viljelijä’ ja ’maataloustoiminta’, jotta maanviljelyssä ja muussa vastaavassa ammatillisessa toiminnassa, kuten puistojen, puutarhojen ja urheilukenttien hoidossa, voidaan edelleen käyttää korkeamman typpipitoisuuden omaavia lannoitteita. Jäsenvaltiot voivat kuitenkin sosioekonomisista syistä soveltaa alueellaan raja-arvoa, joka on enintään 20 painoprosenttia typpeä ammoniumnitraatista laskettuna.
            
         
               (16)
            
            
               Tämän päätöksen määräykset hyväksytään tarkoituksin sisällyttää ne kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (10) liitteeseen XVII saman asetuksen 137 artiklan 3 kohdan säännösten mukaisesti.
            
         
               (17)
            
            
               Direktiivi 76/769/ETY olisi sen vuoksi muutettava.
            
         
               (18)
            
            
               Tämä päätös ei vaikuta työsuojelun vähimmäisvaatimuksia koskevaan yhteisön lainsäädäntöön, kuten toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annettuun neuvoston direktiiviin 89/391/ETY (11) tai siihen perustuviin erityisdirektiiveihin, joita ovat varsinkin työntekijöiden suojelemisesta syöpäsairauden vaaraa aiheuttaville tekijöille tai perimän muutoksia aiheuttaville aineille altistumiseen työssä liittyviltä vaaroilta 29 päivänä huhtikuuta 2004 annettu Euroopan parlamentin ja neuvoston direktiivi 2004/37/EY (kuudes neuvoston direktiivin 89/391/ETY 16 artiklan l kohdassa tarkoitettu erityisdirektiivi) (kodifioitu toisinto) (12) sekä työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä 7 päivänä huhtikuuta 1998 annettu neuvoston direktiivi 98/24/EY (neljästoista direktiivin 89/391/ETY 16 artiklan 1 kohdassa tarkoitettu erityisdirektiivi) (13),
            
         OVAT TEHNEET TÄMÄN PÄÄTÖKSEN:
   1 artikla
   Muutetaan direktiivin 76/769/ETY liite I tämän päätöksen liitteen mukaisesti.
   2 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   3 artikla
   Tämä päätös on osoitettu kaikille jäsenvaltioille.
   
      Tehty Strasbourgissa 16 päivänä joulukuuta 2008.
      
         
            Euroopan parlamentin puolesta
         
         
            Puhemies
         
         H.-G. PÖTTERING
         
      
      
         
            Neuvoston puolesta
         
         
            Puheenjohtaja
         
         B. LE MAIRE
         
      
   
   
      (1)  EUVL C 204, 9.8.2008, s. 13.
   
      (2)  Euroopan parlamentin lausunto, annettu 9. heinäkuuta 2008 (ei vielä julkaistu virallisessa lehdessä), ja neuvoston päätös, tehty 18. marraskuuta 2008.
   
      (3)  EYVL L 84, 5.4.1993, s. 1.
   
      (4)  EYVL L 292, 13.11.1999, s. 42.
   
      (5)  EUVL L 33, 7.2.2008, s. 8.
   
      (6)  EYVL L 262, 27.9.1976, s. 201.
   
      (7)  EYVL L 147, 9.6.1975, s. 40.
   
      (8)  EYVL L 399, 30.12.1989, s. 18.
   
      (9)  EUVL L 304, 21.11.2003, s. 1.
   
      (10)  EUVL L 396, 30.12.2006, s. 1. Oikaisu EUVL L 136, 29.5.2007, s. 3.
   
      (11)  EYVL L 183, 29.6.1989, s. 1.
   
      (12)  EUVL L 158, 30.4.2004, s. 50. Oikaistu toisinto julkaistu EUVL L 229, 29.6.2004, s. 23.
   
      (13)  EYVL L 131, 5.5.1998, s. 11.
   
      LIITE
      Lisätään direktiivin 76/769/ETY liitteeseen I kohdat seuraavasti:
      
         
                     
                                 ”53.
                              
                              
                                 2-(2-metoksietoksi)etanoli (DEGME)
                                 CAS-numero: 111–77–3
                                 Einecs-numero: 203–906–6
                              
                           
                  
                     Ei saa 27 päivän kesäkuuta 2010 jälkeen saattaa markkinoille toimitettavaksi yleiseen kulutukseen maalien, maalinpoistoaineiden, puhdistusaineiden, itsestään kiillottavien emulsioiden ja lattian tiivistysaineiden ainesosana pitoisuuksina, jotka ovat 0,1 painoprosenttia tai enemmän.
                  
               
                     
                                 54.
                              
                              
                                 2-(2-butoksietoksi)etanoli (DEGBE)
                                 CAS-numero: 112–34–5
                                 Einecs-numero: 203–961–6
                              
                           
                  
                     
                                 (1)
                              
                              
                                 Ei saa 27 päivän kesäkuuta 2010 jälkeen saattaa ensimmäistä kertaa markkinoille toimitettavaksi yleiseen kulutukseen ruiskumaalien tai aerosolipakkaukseen pakattujen suihkutettavien puhdistusaineiden ainesosana, jos sen pitoisuus on 3 painoprosenttia tai enemmän.
                              
                           
                                 (2)
                              
                              
                                 DEGBE:ä sisältäviä ruiskumaaleja ja aerosolipakkaukseen pakattuja suihkutettavia puhdistustaineita, jotka eivät täytä 1 kohdan vaatimuksia, ei saa 27 päivän joulukuuta 2010 jälkeen saattaa markkinoille toimitettavaksi yleiseen kulutukseen.
                              
                           
                                 (3)
                              
                              
                                 Rajoittamatta vaarallisten aineiden ja valmisteiden luokittelua, pakkaamista ja merkintöjä koskevan yhteisön muun lainsäädännön soveltamista, maaleissa, jotka ovat muita kuin ruiskumaaleja, jotka sisältävät DEGBE:ä pitoisuutena, joka on 3 painoprosenttia tai enemmän ja jotka on saatettu markkinoille toimitettavaksi yleiseen kulutukseen, on 27 päivään joulukuuta 2010 mennessä oltava seuraava maininta näkyvällä, pysyvällä ja selvästi luettavissa olevalla tavalla merkittynä:
                                 ’Ei saa käyttää ruiskumaalauslaitteissa.’
                              
                           
               
                     
                                 55.
                              
                              
                                 Metyleenidifenyylidi-isosyanaatti (MDI)
                                 CAS-numero: 26447–40–5
                                 Einecs-numero: 247–714–0
                              
                           
                  
                     
                                 (1)
                              
                              
                                 Ei saa 27 päivän joulukuuta 2010 jälkeen saattaa markkinoille toimitettavaksi yleiseen kulutukseen valmisteiden ainesosana pitoisuuksina, jotka ovat 0,1 painoprosenttia tai enemmän, jollei pakkaukseen
                                 
                                             a)
                                          
                                          
                                             sisälly henkilösuojaimia koskevan jäsenvaltioiden lainsäädännön lähentämisestä 21 päivänä joulukuuta 1989 annetun neuvoston direktiivin 89/686/ETY (1) vaatimukset täyttäviä suojakäsineitä.
                                          
                                       
                                             b)
                                          
                                          
                                             rajoittamatta vaarallisten aineiden ja valmisteiden luokittelua, pakkaamista ja merkintöjä koskevan yhteisön muun lainsäädännön soveltamista, ole merkitty näkyvällä, pysyvällä ja selvästi luettavissa olevalla tavalla seuraavaa mainintaa:
                                             
                                                         ’—
                                                      
                                                      
                                                         Tuotteen käyttö saattaa aiheuttaa allergisia reaktioita henkilöille, jotka ovat jo herkistyneet di-isosyanaateille.
                                                      
                                                   
                                                         —
                                                      
                                                      
                                                         Astmaatikkojen ja ihottumasta tai iho-ongelmista kärsivien henkilöiden tulisi välttää kosketusta, myös ihokosketusta, tämän tuotteen kanssa.
                                                      
                                                   
                                                         —
                                                      
                                                      
                                                         Tuotetta ei pidä käyttää tiloissa, joissa on huono ilmanvaihto, ellei käytetä asianmukaisella kaasusuodattimella varustettua hengityssuojainta (esimerkiksi standardin EN 14387 mukainenA1-tyyppi).’
                                                      
                                                   
                                       
                           
                                 (2)
                              
                              
                                 Poiketen siitä, mitä edellä säädetään, 1 kohdan a alakohtaa ei sovelleta kuumasulaliima-aineisiin.
                              
                           
               
                     
                                 56.
                              
                              
                                 Sykloheksaani
                                 CAS-numero: 110–82–7
                                 Einecs-numero: 203–806–2
                              
                           
                  
                     
                                 (1)
                              
                              
                                 Ei saa 27 päivän kesäkuuta 2010 jälkeen saattaa markkinoille toimitettavaksi yleiseen kulutukseen neopreenipohjaisten kontaktiliimojen ainesosana pitoisuuksina, jotka ovat 0,1 painoprosenttia tai enemmän, pakkauksissa, jotka painavat enemmän kuin 350 g.
                              
                           
                                 (2)
                              
                              
                                 Sykloheksaania sisältäviä neopreenipohjaisia kontaktiliimoja, jotka eivät täytä 1 kohdan vaatimuksia, ei saa 27 päivän joulukuuta 2010 jälkeen saattaa markkinoille toimitettavaksi yleiseen kulutukseen.
                              
                           
                                 (3)
                              
                              
                                 Rajoittamatta vaarallisten aineiden ja valmisteiden luokittelua, pakkaamista ja merkintöjä koskevan yhteisön muun lainsäädännön soveltamista, neopreenipohjaisissa kontaktiliimoissa, jotka sisältävät sykloheksaania pitoisuuksina, jotka ovat 0,1 painoprosenttia tai enemmän ja jotka on 27 päivän joulukuuta 2010 jälkeen saatettu markkinoille toimitettavaksi yleiseen kulutukseen, on oltava seuraavat maininnat näkyvällä, pysyvällä ja selvästi luettavissa olevalla tavalla merkittynä:
                                 
                                             ’—
                                          
                                          
                                             Tuotetta ei saa käyttää tiloissa, joissa on huono ilmanvaihto.
                                          
                                       
                                             —
                                          
                                          
                                             Tuotetta ei saa käyttää kokolattiamaton asennuksessa.’
                                          
                                       
                           
               
                     
                                 57.
                              
                              
                                 Ammoniumnitraatti (AN)
                                 CAS-numero: 6484–52–2
                                 Einecs-numero: 229–347–8
                              
                           
                  
                     
                                 (1)
                              
                              
                                 Ei saa 27 päivän kesäkuuta 2010 jälkeen saattaa ensimmäistä kertaa markkinoille ainesosana eikä valmisteissa, joiden typpipitoisuus ammoniumnitraatista laskettuna on yli 28 painoprosenttia, käytettäväksi kiinteänä lannoitteena tai yksi- ja moniravinteisina lannoitteina, jollei lannoite täytä runsastyppisiä ammoniumnitraattilannoitteita koskevia teknisiä säännöksiä, jotka on säädetty lannoitteista 13 päivänä lokakuuta 2003 annetun Euroopan parlamentin ja neuvoston asetuksen (EY) N:o 2003/2003 liitteessä III (2).
                              
                           
                                 (2)
                              
                              
                                 Ei saa 27 päivän kesäkuuta 2010 jälkeen saattaa markkinoille ainesosana eikä valmisteissa, joiden typpipitoisuus ammoniumnitraatista laskettuna on 16 painoprosenttia tai enemmän, muiden kuin seuraavien ryhmien saataville
                                 
                                             a)
                                          
                                          
                                             jatkokäyttäjät ja jakelijat, myös luonnolliset henkilöt ja oikeushenkilöt, jotka ovat saaneet siviilikäyttöön tarkoitettujen räjähdystarvikkeiden markkinoille saattamista ja valvontaa koskevien säännösten yhdenmukaistamisesta 5 päivänä huhtikuuta 1993 annetun neuvoston direktiivin 93/15/ETY (3) mukaisen luvan;
                                          
                                       
                                             b)
                                          
                                          
                                             viljelijät maataloustoiminnassa, joka on joko koko- tai osa-aikaista, eikä välttämättä suhteutettua maa-alan kokoon;
                                             Tässä alakohdassa tarkoitetaan
                                             
                                                         i)
                                                      
                                                      
                                                         ’viljelijällä’ luonnollista henkilöä tai oikeushenkilöä taikka luonnollisten henkilöiden tai oikeushenkilöiden ryhmää, riippumatta ryhmän ja sen jäsenten oikeudellisesta asemasta kansallisessa lainsäädännössä, jonka tila sijaitsee perustamissopimuksen 299 artiklassa tarkoitetulla yhteisön alueella, ja joka harjoittaa maataloustoimintaa;
                                                      
                                                   
                                                         ii)
                                                      
                                                      
                                                         ’maataloustoiminnalla’ maataloustuotteiden tuotantoa, kasvatusta tai viljelyä, myös sadonkorjuuta, lypsämistä ja tuotantoeläinten kasvatusta ja pitoa, tai maan säilyttämistä viljelyn ja ympäristön kannalta hyvässä kunnossa yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä 29 päivänä syyskuuta 2003 annetun neuvoston asetuksen (EY) N:o 1782/2003 (4) 5 artiklassa säädetyllä tavalla.
                                                      
                                                   
                                       
                                             c)
                                          
                                          
                                             luonnolliset henkilöt tai oikeushenkilöt, jotka harjoittavat ammatillista toimintaa, kuten puutarhaviljelyä, kasvihuoneviljelyä, puistojen, puutarhojen tai urheilukenttien hoitoa, metsätaloutta tai muuta vastaavaa toimintaa.
                                          
                                       
                           
                                 (3)
                              
                              
                                 Jäsenvaltiot voivat kuitenkin 2 kohdassa olevien rajoitusten osalta sosioekonomisista syistä soveltaa niiden alueella markkinoille saatettuihin aineisiin ja valmisteisiin 1 päivään heinäkuuta 2014 saakka raja-arvoa, joka on enintään 20 painoprosenttia typpeä ammoniumnitraatista laskettuna. Niiden on ilmoitettava tästä komissiolle ja muille jäsenvaltioille.
                              
                           
               
      
         (1)  EYVL L 399, 30.12.1989, s. 18.
      
         (2)  EUVL L 304, 21.11.2003, s. 1.
      
         (3)  EYVL L 121, 15.5.1993, s. 20.
      
         (4)  EUVL L 270, 21.10.2003, s. 1.”